b'\n_START_ARTICLE_\nLeksaren\n_START_PARAGRAPH_\nLeksaren er et ringformet tunanlegg fra jernalderen._NEWLINE_Tunanlegget ligger p\xc3\xa5 vestsiden av og grenser mot J\xc3\xa6rbanen p\xc3\xa5 Reiestad rett s\xc3\xb8r for tettstedet Varhaug i H\xc3\xa5 kommune, og er et av mange anlegg som er p\xc3\xa5 en liste over kulturminner i H\xc3\xa5.\n_START_SECTION_\nEtymologi\n_START_PARAGRAPH_\nKanskje inneholder dette navnet ordet leik, gno. leikr m., jf. Leikvoll, Leikvang og lignende, med bakgrunn i tevlinger i samband med tidligere sammenkomster og kanskje sakrale handlinger. En mulig tolking kan v\xc3\xa6re gno. *Leiksgardr, sammensatt av gno. leikr m. og gardr m. \xe2\x80\x98gard, gjerde\xe2\x80\x99, jf. liknende lydutvikling i etterleddet i Kjengaren, som er gno. *Hjalmgardr, brukt om gamle lagringsstader for h\xc3\xb8y, korn, og annet.'